Erle Stanley Gardner

Erle Stanley Gardner (17. juuli 1889 Malden, Massachusetts – 11. märts 1970 Temecula, California) oli Ameerika Ühendriikide kirjanik ja advokaat. Ta kasutas pseudonüüme A.A. Fair, Kyle Corning, Charles M. Green, Carleton Kendrake, Charles J. Kenny, Les Tillray ja Robert Parr. Tema kriminaalromaanide tuntumad tegelased on Perry Mason (80 teost), Donald Lam ja Bertha Cool (29 teost) ning Doug Selby (9 teost). 1962. aastal pälvis Gardner Ameerika kriminaalkirjanike seltsi Mystery Writers of America Suurmeistri auhinna. Kirjanik sündis Massachusettsis Maldenis. Põhikooli lõpetas ta 1909 Californias Palo Altos, misjärel jätkas juriidilise hariduse omandamist Indianas Valparaiso Ülikoolis. Kuu aja pärast ta eksmatrikuleeriti, kui sai teatavaks tema kiindumus poksi, ja sellega tema õigusalane ametlik haridus piirduski. Ta õppis õigusteadust iseseisvalt ja 1911 sooritas edukalt eksami, mis andis talle õiguse advokaadina tegutseda. Ta avas Californias Mercedis oma õigusbüroo ja hiljem töötas 5 aastat müügimehena. 1921 pöördus ta tagasi juurapraksise juurde ning asutas Californias Venturas ettevõtte Sheridan, Orr, Drapeau & Gardner. Kui 1933 avaldatud "Sametiste küüniste juhtum" Perry Masoniga peaosas osutus väga edukaks, pühendus Gardner täielikult kirjutamisele. Selle romaani suure osa tegevus toimub ajaloolises Pierpont Innis, mis asus tema advokaadibüroo lähedal. 1912 abiellus ta Natalie Francis Talbertiga. Abielust sündis üks laps, tütar Grace. 1968 abiellus ta oma kauaaegse sekretäri Agnes Jean Bethelliga (1902–2002), keda on peetud ka Della Streeti prototüübiks, nagu Gardnerit ennast Perry Masoni prototüübiks. "Sametiste küüniste juhtum" – The Case of the Velvet Claws, 1933; eesti keeles: Elmatar, 1998 sarjas "Öölane" nr 32 "Pahura pärijanna juhtum" – The Case of the Sulky Girl, 1933; eesti keeles: Elmatar, 2007 sarjas "Öölane" nr 99 "Õnnesäras säärte juhtum" – The Case of the Lucky Legs, 1934; eesti keeles: Elmatar, 1995 sarjas "Öölane" nr 10 "Ulguva koera juhtum" – The Case of the Howling Dog, 1934; eesti keeles: Elmatar, 2010 sarjas "Öölane" nr 118 "Uudishimuliku pruudi juhtum" – The Case of the Curious Bride, 1935; eesti keeles: Kuldsulg, 1996 sarjas "Meisterdetektiivid" "Majahoidja kassi juhtum" – The Case of the Caretaker's Cat, 1935; eesti keeles: Elmatar, 2005 "Öölane" nr 87 "Verdunud võltssilma juhtum" – The Case of the Counterfeit Eye, 1935; eesti keeles: Elmatar, 2002 "Öölane" nr 70 "Uneskõndija õetütre juhtum" – The Case of the Sleepwalker's Niece, 1936; eesti keeles: Elmatar, 2009 "Öölane" nr 115 "Kogeleva piiskopi juhtum" – The Case of the Stuttering Bishop, 1937; eesti keeles: Elmatar, 1996 sarjas "Öölane"; nr 16 "Ohtliku leskproua juhtum" – The Case of the Dangerous Dowager, 1937; eesti keeles: Elmatar, 2007 sarjas "Öölane"; nr 101 "Lombaka kanaarilinnu juhtum" – The Case of the Lame Canary, 1937; eesti keeles: Elmatar, 2004 sarjas "Öölane" nr 81, ning Tänapäev, 2022 "Vahetatud portree juhtum" – The Case of the Substitute Face, 1938; eesti keeles: Katherine, 1994; tõlkinud Urmas Alas "Poevarga kinga juhtum" – The Case of the Shoplifter’s Shoe, 1938; eesti keeles: Elmatar, 2008 sarjas "Öölane"; nr 109 "Valetava papagoi juhtum" – The Case of the Perjured Parrot, 1939; eesti keeles: Kuldsulg, 1994 "Veerevate täringute juhtum" – The Case of the Rolling Bones, 1939; eesti keeles: Elmatar, 1999 sarjas "Öölane"; nr 37 "Ülesseatud lõksu juhtum" – The Case of the Baited Hook, 1940; eesti keeles: Elmatar, 2001 sarjas "Öölane"; nr 63 "Passiivse osaniku juhtum" – The Case of the Silent Partner, 1940; eesti keeles: Elmatar, 2013 sarjas "Öölane"; nr 140 "Eksinud elumehe juhtum" – The Case of Haunted Husband, 1941; eesti keeles: Elmatar, 2011 sarjas "Öölane" nr 136 "Tühja purgi juhtum" – The Case of the Empty Tin, 1941; eesti keeles: kogumikus "Kaks juhtumit", Eesti Raamat, 1985 "Uppuva pardi juhtum" – "The Case of the Drowning Duck", 1942; eesti keeles: Elmatar, 2011, sarjas "Öölane"; nr 125 "Maetud kella juhtum" – The Case of the Buried Clock, 1943; eesti keeles: Kuldsulg, 1995 "Kaldus küünla juhtum" – The Case of the Crooked Candle, 1944; eesti keeles: Kuldsulg, 1995 "Poolärkvel naise juhtum" – The Case of the Half-Wakened Wife, 1945; eesti keeles: Elmatar, 1995 sarjas "Öölane"; nr 12 "Laenatud brüneti juhtum" – The Case of the Borrowed Brunette, 1946; eesti keeles: Hara, 1992 "Laisa armukese juhtum" – The Case of the Lazy Lover, 1947; eesti keeles: Ilmavalgus, 1995 "Eksinud lambukese juhtum" – The Case of the Vagabond Virgin, 1948; eesti keeles: Elmatar, 2007 sarjas "Öölane" nr 103 "Ettevaatliku edvistaja juhtum" – The Case of the Cautious Coquette, 1949; eesti keeles: Elmatar, 2000 sarjas "Öölane" nr 52 "Kergemeelse nümfi kohtuasi" – The Case of the Negligent Nymph, 1950; eesti keeles: Ilmavalgus, 1995 "Pahase leinaja juhtum" – The Case of the Angry Mourner, 1951; eesti keeles: Katherine, 1991 "Koitanud kasuka juhtum" – The Case of the Moth-Eaten Mink, 1952; eesti keeles: Elmatar 2005 sarjas "Öölane" nr 84 "Päevitaja päeviku juhtum" – The Case of the Sun Bather's Diary, 1955; eesti keeles: Eesti Raamat, 1995 sarjas "Mirabilia" "Hirmunud masinakirjutaja juhtum" – The Case Of The Terrified Typist, 1956; eesti keeles: Kuldsulg, 1995 "Õnneliku kaotaja juhtum" – The Case of the Lucky Loser, 1957; eesti keeles: Varrak, 1994 "Karjuva naise juhtum" – The Case of the Screaming Woman, 1957; eesti keeles: Kuldsulg, 1995 "Sihvakasääreliste modellide juhtum" – The Case of the Long-legged Models, 1958; eesti keeles: Kuldsulg, 1995 "Ohtliku mänguasja juhtum" – The Case of the Deadly Toy, 1959; eesti keeles: kogumikus "Kaks juhtumit", Eesti Raamat, 1985 "Varitseva hundi juhtum" – The Case of the Waylaid Wolfe, 1960; eesti keeles: Elmatar 1997 sarjas "Öölane" nr 27 "Elegantse varju kohtuasi" – The Case of the Shapely Shadow, 1960; eesti keeles: Labyrint, 1994 "Hirmunud pärijate juhtum" – The Case of the Horrified Heirs, 1964; eesti keeles: Elmatar, 2003 sarjas "Öölane" nr 76 "Üksildase pärijanna juhtum" – The Case of the Lonely Heiress, 1952; eesti keeles: Elmatar, 2006 sarjas "Öölane" nr 96 "Smuugeldaja kella juhtum" – The Case of the Musical Cow, 1957; eesti keeles: Elmatar, 1997 sarjas "Öölane" nr 21 "Närvilise kaasosalise juhtum" – The Case of the Nervous Accomplice, 1955; eesti keeles: Elmatar, 2001 sarjas "Öölane" nr 57 "Hooletu kassipoja juhtum" – The Case of the Careless Kitten, 1942; eesti keeles: Elmatar, 1997 sarjas "Öölane" nr 24, ning Tänapäev, 2022 "Võrratu võltsingu juhtum" – The Case of the Fabulous Fake, 1969; eesti keeles: Elmatar, 2001 sarjas "Öölane" nr 66 "Kauni kerjaja juhtum" – The Case of the Beautiful Beggar, 1965; eesti keeles: Elmatar, 2002 sarjas "Öölane" nr 73 "Viirastusliku varanduse juhtum" – The Case of the Phantom Fortune, 1964; eesti keeles: Elmatar, 2003 sarjas "Öölane" nr 79 "Vanapreilidega vangerdamise juhtum" – The Case of the Spurious Spinster, 1961; eesti keeles: Elmatar, 2005 sarjas "Öölane" nr 90 "Kasutütre saladuse juhtum" – The Case of the Stepdaughter's Secret, 1963; eesti keeles: Elmatar, 2008 sarjas "Öölane" nr 112 "Hüljatud nukukese juhtum" – The Case of the Mischievous Doll, 1963; eesti keeles: Elmatar, 2009 sarjas "Öölane" nr 121 "Purunenud pildiraami juhtum" – The Case of the Substitute Face, 1938; eesti keeles: Elmatar, 2010 sarjas "Öölane" nr 123 "Kärssava kupli juhtum" – The Case of the Smoking Chimney, 1943; eesti keeles: Elmatar, 2011 sarjas "Öölane" nr 128 "Uimase sääse juhtum" – The Case of the Drowsy Mosquito, 1943; eesti keeles: Elmatar, 2012 sarjas "Öölane" nr 133 "Siniseks löödud silmaga blondiini juhtum" – The Case of the Black-Eyed Blonde, 1944 ; eesti keeles: Tänapäev, 2017 "Kullakaevaja käekoti juhtum" – The Case of the Golddigger's Purse, 1945; eesti keeles: Tänapäev, 2017 "Kahtlase peiu juhtum" – The Case of the Dubious Bridegroom, 1949; eesti keeles: Tänapäev, 2023 "Sädelevate sõrmede juhtum" – The Case of the Fiery Fingers, 1951; eesti keeles: Tänapäev, 2023 1953 – Edgar Allan Poe auhind kategoorias Best Fact Crime 1962 – Mystery Writers of America Suurmeistri auhind Gardneri eesnimi Erle on tuntud ristsõnade lahendajatele, sest selles on tavalised tähed haruldases järjestuses. 2012. aasta jaanuaris avaldati uurimus New York Timesi ristsõnadest alates 1993. aastast ja selgus, et Gardnerit mainiti ristsõnades 5,31 korda sagedamini kui ülejäänud ajalehes. Ühelgi teisel inimesel ei olnud see suhe nii suur. Erle Stanley Gardner, Biography Answers.com Category List – Best Fact Crime. edgarawards.com. Vaadatud 10.7.2023 Erle Stanley Gardner Erle Stanley Gardneri fännileht